钦定古今图书集成/理学汇编/学行典/第267卷 > 王致
## 钦定古今图书集成/理学汇编/学行典/第267卷 > 王致

按《宁波府志》：“王致，字君一，其先睦之，桐庐人也。祖仁
镐，周显德时，仕吴越忠懿王，官至四明节度衙推，因
家鄞焉。父居简，笃行有名，不苟禄于世。生三子，伯昭仲震、季即。致。幼而嗜学，锐意功名。至弱冠，讲贯经史
传记，迨古今百家，阐明儒宗，表立矜式。与杨适、杜醇
为友，俱以道义化乡里。诸生子弟师尊之，皆称为鄞”
江先生。庆历五年，王安石为鄞令，拜掖庭下，亦事之
以师。尝与牧守言政事，王安石复书曰：“足下无事于
职，而爱民若此，可以为仁矣。”年逾七十，乐道安贫，妻
收遗秉，子拾堕薪，浩然无闷，乡人莫不高其行。仁宗
朝，诏天下立学，有文材道义者与本州校官，宰执贾
昌朝、范仲淹荐之于朝，致辞不受。后召为秘书省校
书，亦不赴。寿七十而卒，葬邑之栖凤山。安石志其墓
曰：“四明士大夫立言以垂后世者，自先生始云。”宰臣
陈执中奏录文得一百八十篇，藏之秘阁。